Paulius Tamolė

Paulius Tamolė (g. 1984 m. balandžio 20 d. Kaune) – aktorius, šokėjas, šiuolaikinio šokio atlikėjas, Gyčio Ivanausko teatro narys.

Biografija

2003-2007 metais Lietuvos muzikos ir teatro akademijos Teatro ir kino fakultete baigė vaidybos bakalauro (šiuolaikinis šokis), 2009 metais - teatro magistro studijas. Lankė Afro šokio pamokas (pedagogas: G.Acogny, Prancūzija), modernaus šokio ir baleto pamokas LMTA Vilniuje, (pedagogai: M.Cohan ir P.Suzel, JAV). Šiuolaikinio šokio technikos mokėsi seminare Vilniuje (pedagogė T. Baganova, Rusija). Baigti festivalio “Naujasis Baltijos šokis” seminarai (pedagogai: H. Stremiecka, Lenkija ir Prancūzijos konservatorijos studentai “Junior ballet”). Lankė Šiuolaikinio šokio ir džiazo šokio pamokas LMTA Vilniuje (pedagogai: Marija Saivosalmi ir Andrius Katinas, Suomija).
Baigęs ugdomojo vadovavimo (coaching) mokymus (ICF), UAB „Training Expert Group“ (TEG) veda viešo kalbėjimo, komandinio formavimo, praktinius kūrybiškumo seminarus verslui (sritys: kalbėjimo menas, kūrybiška komanda, kūrybiškumas). Projekto „Kūrybinės partnerystės“, kūrybiško mokymo programos dalyvis įvairiose Lietuvos mokyklose (tokiose kaip Kauno „Santaros“ gimnazija, Vilniaus licėjus, Vilniaus Centro vidurinė mokykla, Alytaus Likiškėlių pagrindinės mokyklos projekte „Teatro laboratorija „Reptilija“, Alytaus Piliakalnio pagrindinės mokyklos projekte „AŠ+TU=MES“).
TV3 seriale „Moterų laimė“ sukūrė Rimvydo personažą, Seriale „Vyno kelias“ (TV3) oligarcho Razujevo sūnaus Marko. 
Jo ir kolegų, kurso draugų - Agnės Ramanauskaitės ir Manto Stabačinsko - spektaklis Menų spaustuvėje „Contemporary?“ Auksinį scenos kryžių gavo kaip Metų scenos meno reiškinys.

Vaidmenys

2010 m., OKT teatras Dramos spektaklis „Vasarvidžio nakties sapnas“ (rež. Oskaras Koršunovas);
2009 m., OKT teatras Dramos spektaklis „Dėdė Vania“ (rež. E. Le Cascade);
2009 m., Gyčio Ivanausko teatras Spektaklis “Premjera“ (choreog. Sanja Tropp Fruhwald);
2008 m., Menų spaustuvė, Dramos spektaklis „Poliklinika“ (rež. Agnius Jankevičius);
2008 m., A. Liugos produkcija Dramos spektaklis “Du rumunai, kalbantys LT“;
2007 m., Šokio teatras „Aura“ Šokio spektaklis „Tabula Rasa“ (Choreog. Barbara Bourget (Kanada));
2007 m., Šokio spektaklis „EGO ir ID“ (choreog. Aira Naginevičiūtė), Vilnius;
2007 m., Gyčio Ivanausko teatras Spektaklis “8kv.m.“ (rež. G. Ivanauskas, choreog. B. Urbietytė);
2006 m., Valstybinis jaunimo teatras, Vilnius dramos spektaklis “Virto ąžuolai” (rež. A.Jankevičius);
2006 m., Šokio teatras „Aura“, Šokio spektaklis „Aseptinė zona arba Lietuviškos sutartinės“ (choreog. Birutė Letukaitė);
2006 m., Šokio teatras „Aura“ Šokio spektaklis “Extremum mobile” (choreog. Birutė Letukaitė);
2006 m., Alytaus miesto teatras, Alytus dramos spektaklis “Po ūkanotu nežinios dangum…” (rež. A.Jalianiauskas);
2006 m., „Time Line“ (Rež./Choreog. Yossi Berg (Izraelis), Oded Graft (Izraelis), Birutė Letukaitė) Aktualios muzikos fetsivalis “Gaida”, Vilnius;
2005 m., Nacionalinis dramos teatras, Vilnius dramos spektaklis “Madam Bovari” (rež. J.Vaitkus);
2005 m., Nacionalinis dramos teatras, Vilnius dramos spektaklis “Demonai.Nelabieji.Apsėstieji. Kipšai” (rež. J.Vaitkus);
2005 m., Nacionalinis dramos teatras, Versmės festivalis, Vilnius dramos spektaklis “Utopija” (rež. A.Jankevičius);
2005 m., “Naujasis Baltijos šokis”, Vilnius šokio spektaklis “Nėščia tyla” (choreog. A. Naginevičiūtė);
2004 m., Nacionalinis dramos teatras, Vilnius dramos spektaklis “Marija Stiuart” (rež. J.Vaitkus);
2004 m., “Naujasis Baltijos šokis” Vilnius šokio spektaklis “Processus” (choreog. A. Naginevičiūtė).